આ સુવિધા ઈમર્જન્સી કેસમાં દર્દીને એર એમ્બ્યુલન્સમાં આ હેલિપેડ થકી તાત્કાલિક હોસ્પિટલમાં પહોંચાડી શકાય તે માટે ઉભી કરવામાં આવી રહી છે. સુરતમાં બનનારી સ્ટેમસેલ હોસ્પિટલ રાજ્યની સૌપ્રથમ સ્ટેમસેલ હોસ્પિટલ હશે. આ સમગ્ર પ્રોજેક્ટ પાછળ રાજ્ય સરકાર રૂપિયા 200 કરોડનો ખર્ચ કરશે. આ સ્ટેમસેલ હોસ્પિટલમાં સારવાર સુવિધાની સાથે રિસર્ચ સેન્ટર પણ ઊભું કરાશે તેમજ મેડિકલના વિદ્યાર્થીઓ માટે એજ્યુકેશન સેન્ટર પણ કાર્યરત કરાશે.